EkBass/fiwiki-20250220-pages-articles huggingface dataset:
Ryszard Kulesza

Ryszard Kulesza (28. syyskuuta 1931 – 19. toukokuuta 2008) oli puolalainen jalkapallovalmentaja ja pelaaja. ==Biografia== Kulesza syntyi Varsovassa toisen maailmansodan alla ja perhe asui sotavuodet kaupungissa. Hänen isänsä kuoli Varsovan kansannousussa, jossa Kulesza itsekin oli vähällä saada surmansa saksalaissotilaan heitettyä hänet liikkuvan tankin alle. Kansannousun jälkeen 13-vuotias Kulesza vietiin Ostarbeiterina Saksaan, mutta hän pakeni takaisin Puolaan ja selvisi sodasta hengissä. Kulesza sairasti viimeisinä elinvuosinaan Alzheimerin tautia. Hän kuoli 19. toukokuuta 2008 sairaalassa Varsovassa 76-vuotiaana. Hänet on haudattu Varsovan Czerniakówin hautausmaalle. ==Ura== Sodan jälkeen Kulesza teki uraa hyökkääjänä kotimaassaan Okęcie Varsovassa, Polonia Varsovassa ja Polonia Bydgoszczissa. Hän lopetti pelaajauransa 1961 ja pidettyään kymmenisen vuotta taukoa jalkapallosta hän palasi lajin pariin Lechia Gdanskin päävalmentajana 1971. Tämän pestin jälkeen hän toimi Puolan juniorimaajoukkueiden päävalmentajana, kunnes siirtyi 1976 Jacek Gmochin apuvalmentajaksi A-maajoukkueeseen 1976. Lokakuussa 1978 hänestä tuli maajoukkueen päävalmentaja, mutta hän ei onnistunut johdattamaan Puolaa EM-kisoihin 1980. Hän sai kuitenkin potkut tehtävistään joulukuussa 1980 kurinpidollisten vaikeuksien vuoksi. Maajoukkuepotkujen jälkeen Kulesza valmensi Tunisiaa parin vuoden ajan luotsaten maajoukkueen Afrikan mestaruuskisoihin 1982. Tämän jälkeen hän palasi takaisin kotimaahansa ja toimi Puolan jalkapalloliiton PZPN:n palveluksessa valmennuskouluttajana. Hän palasi valmennustehtäviin vielä 1980-luvun lopussa tunisialaisseurojen Club Sportif Sfaxien'n ja CA Bizertin'n päävalmentajana. Vuonna 1988 hän luotsasi Bizertin'n Afrikan Cup-voittajien Cupin mestariksi. ==Meriitit== * CAF Cup-voittajien Cup: 1988 * Afrikan mestaruuskisat **1.kierros: 1982 Luokka:Puolalaiset jalkapalloilijat Luokka:Puolalaiset jalkapallovalmentajat Luokka:Vuonna 1931 syntyneet Luokka:Vuonna 2008 kuolleet
Mihai Ghimpu

Mihai Ghimpu (s. 19. marraskuuta 1951 Colonița, Chișinău, Moldova) on Moldovan parlamentin entinen puhemies ja maan virkaatehnyt ex-presidenttinä 11. syyskuuta 2009 lähtien kommummusitipuolueen johtajan Vladimir Voroninin jouduttua jättäytymään kahden kauden jälkeen pois presidentin virasta. Ghimpu edustaa liberaalipuoluetta (Partidul Liberal), joka sai 14,61 % äänistä heinäkuussa 2009 järjestetyissä, saman vuoden toisissa parlamenttivaaleissa. Vaalien jälkeen muut Moldovan puolueet liittoutuivat Alianța pentru Integrare Europeană -koalitioksi Moldovan kommunistipuoluetta vastaan, joka näissä vaaleissa jäi alle puolen parlamenttipaikoista (48/101). Presidentti Vladimir Voroninin jätettyä virkansa syyskuussa 2009 hallitseva koalitio asetti ennen vaaleja kommunistipuolueesta eronneen Moldovan demokraattipuolueen johtajan Marian Lupun kahdesti ehdolle presidentiksi, mutta parlamentti ei kyennyt valitsemaan maalle uutta presidenttiä, johon silloisen lainsäädännön mukaan tarvittiin vähintään 3/5 äänistä parlamentissa. Venäjämyönteinen, eurooppaintegraatiota vastustanut, yli 2/5 kansanedustajaosuutta edustanut Moldovan kommunistipuolue piti puolueesta erkaantunutta Lupua luopiona, eikä suostunut hänen valitsemiseensa. Vastaava tilanne jatkui myös syksyn 2010 parlamenttivaalien jälkeen, jolloin kommunistipuolue sai yhä 42/100 kansanedustajaa. Tammikuussa 2010 Ghimpu asetti "kommission tutkimaan ja arvioimaan totalitaristista kommunistista regiimiä Moldovan tasavallassa" (Comisia pentru studierea și aprecierea regimului comunist totalitar din Republica Moldova). Ghimpun sanotaan ehdottaneen maan kielen nimen muuttamista moldaviasta romaniaksi, äänestysikärajan alentamista ja luopumista maan puolueettomuudesta. Hän myönsi vuoden 2009 ensimmäisten vaalien jälkeisissä levottomuuksissa kuolleelle Valeriu Bobocille jälkikäteen maan korkeimman 7. huhtikuuta 2010 Ordinul Republicii -kunniamerkin. Kesäkuussa 2010 Ghimpu antoi asetuksen kesäkuun 28. päivän nimeämisestä neuvostomiehityksen päiväksi ja tapahtuman muistoksi pystytettäväksi muistomerkin parlamentin eteen ja juhlatilaisuuksien järjestämisestä. Kommunistien lisäksi Ghimpun toimia vastusti myös enemmistö oikeistoallianssin jäsenistä, ja parlamentti kumosi sen. Mihai Ghimpu on ollut naimisissa Dina Ghimpun kanssa yli 30 vuotta. Heillä ei ole lapsia. ==Lähteet== Luokka:Moldovan presidentit Luokka:Vuonna 1951 syntyneet Luokka:Elävät henkilöt
Ydinvastuu

Ydinvastuulla tarkoitetaan ydinlaitoksen haltijan vastuuta sivulliselle aiheutuneesta vahingosta. Suomessa sijaitsevan ydinlaitoksen haltijalla eli ydinvoimayhtiöllä on rajoittamaton vastuu Suomessa aiheutuneesta vahingosta. Rajoittamaton vastuu on ollut voimassa vuodesta 2012 alkaen. Laitoksen haltijan on otettava vakuutus, joka kattaa vahingot 700 miljoonaan euroon asti. Ydinvahingoissa vahinkojen mahdollinen suuruus edellyttää, että niiden varalle on luotu kattava kansainvälinen korvausjärjestelmä. Suomi on mukana järjestelmässä ns. Pariisin yleissopimuksessa. Voimassa olevan ydinvastuulain 12 § vapauttaa voimayhtiön vastuusta, jos vahinko on johtunut "epätavallista laatua olevasta luonnonmullistuksesta". Eduskunta on hyväksynyt vuonna 2005 lakimuutoksen, jolla poistetaan tämä vastuuvapaus luonnonmullistuksissa. Lakimuutos tulee kuitenkin voimaan vasta, kun kansainvälinen ns. Pariisin sopimus vahingonkorvausvastuusta tulee voimaan, eli sitten kun riittävä määrä maita on ratifioinut sopimuksen. Jos Suomessa tapahtuva ydinonnettomuus aiheuttaa vahinkoa Suomen ulkopuolella, niin voimayhtiön vastuun enimmäismäärä on noin 700 miljoonaa euroa. Suomi on liittynyt kansainvälisiin sopimuksiin, joiden nojalla sopimusvaltiot korvaavat vahinkoja lisäksi enintään 146 miljoonan euron edestä. Mikäli ydinonnettomuus tapahtuu ulkomailla, suomalaiset vahingonkärsijät voivat saada korvauksia, jos laitos sijaitsee valtiossa, joka on liittynyt kansainvälisiin sopimuksiin. Näitä valtioita ovat Suomen lisäksi Ruotsi, Norja, Tanska, Hollanti, Iso-Britannia, Belgia, Ranska, Saksa, Espanja, Portugali, Italia, Kreikka, Turkki, Slovenia, Bulgaria, Kamerun, Chile, Kroatia, Tšekin Tasavalta, Egypti, Viro, Latvia, Liettua, Unkari, Puola, Romania, Slovakia, Ukraina sekä St.Vincent ja Grenadiinit. == Lähteet == Luokka:Ydinvoima
Pilvipoutaa

Pilvipoutaa on Matti A. Pitkäsen valokuvakirja luonnonmaisemista. Esipuheen mukaan tekijä on valinnut kirjaan parhaat kuvat näistä aiheista. Enin osa kuvista on värivalokuvia 1980-luvulta eri puolilta Suomea. Kuvia on seuraavilta paikkakunnilta: Enontekiö, Espoo, Hankasalmi, Inari, Inkoo, Jomala (Ahvenanmaa), Jurmo (Korppoo), Karkkila, Kittilä, Kuusamo, Lieksa, Muonio, Pernaja, Posio, Pyhtää, Rovaniemi, Savonlinna, Savonranta, Siuntio, Tammisaari, Utsjoki ja Virrat. Luokka:Kuvateokset Luokka:Suomalaiset kirjat Luokka:Vuoden 1990 kirjat Luokka:Luontovalokuvaus
Pareto-diagrammi

thumb|right|300px|Esimerkki Pareto-diagrammista. Pareto-diagrammi on diagrammi, jota käytetään muun muassa tilastollisen prosessinohjauksen (SPC) työkaluna. Diagrammi esittää palkkeina jotakin mitattavaa määrää, ja käyränä prosenttikertymän. Kuvan esimerkissä esitetään hypoteettinen tilasto syistä töistä myöhästymiseen. Jos halutaan tietää, miten myöhästymisiä voitaisiin vähentää 90%, voidaan diagrammista todeta että neljä ensimmäistä syytä kerryttävät yhteensä 90% kaikista myöhästymisistä. Pareto-diagrammia hyödynnetään esimerkiksi laadunvalvonnassa löytämään yleisimmät syyt valmistusvirheisiin. Diagrammin nimitys viittaa Pareton periaatteeseen. ==Lähteet== == Aiheesta muualla == Luokka:Diagrammit
Klemen Bauer

Klemen Bauer (s. 9. tammikuuta 1986 Ljubljana, Jugoslavia) on slovenialainen ampumahiihtäjä. Bauer saavutti junioreiden MM-kilpailuissa viisi mitalia: Haute Mauriennessa 2004 hän sai hopeaa pikamatkalla sekä pronssia normaalimatkalla ja viestissä, Kontiolahdella 2005 hopeaa pikamatkalla ja Martell-Val Martellossa pronssia normaalimatkalla. EM-kilpailujen juniorisarjassa hän sai Minskissä 2004 hopeaa normaalimatkalla ja pronssia viestissä, Novosibirskissä 2005 hopeaa viestissä sekä Langdorf-Arberseessa 2006 hopeaa takaa-ajossa ja pronssia pikamatkalla. Aikuisten MM-kilpailuissa Bauer kuului Slovenian sekaviestijoukkueeseen, joka sijoittui viidenneksi Pokljukassa 2006 ja neljänneksi Anterselvassa 2007. Pyeongchangin MM- kilpailuissa 2009 hän oli takaa-ajokilpailussa yhdestoista, pikakilpailussa kolmastoista ja yhteislähdössä neljästoista. Vancouverin olympialaisissa 2010 hän sijoittui pikakilpailussa neljänneksi, joka on samalla hänen paras sijoituksensa maailmancupissa. Samojen kisojen takaa-ajossa hän oli yhdeksäs. Hanty-Mansijskin MM-kilpailuissa 2011 hän sijoittui pikakilpailussa 15:nneksi. Bauer hiihti Ruhpoldingin MM-kilpailuissa 2012 kolmannen osuuden Slovenian sekaviestijoukkueessa, joka sai hopeaa. Normaalimatkalla hän sijoittui viidenneksi. Hän oli Slovenian joukkueessa sekaviestissä viides Nové Měston MM-kilpailuissa 2013 ja kuudes Sotšin olympialaisissa 2014. Pyeongchangin olympialaisissa 2018 hän sijoittui normaalimatkalla 15:nneksi. Östersundin MM- kilpailuissa 2019 hän oli miesten viestissä viides. Bauer voitti rulla- ampumahiihdon maailmanmestaruuden takaa-ajokilpailussa Forni Avoltrissa 2013. == Lähteet == Luokka:Slovenialaiset ampumahiihtäjät Luokka:Vuonna 1986 syntyneet Luokka:Elävät henkilöt
Laura Croft

Laura Croft (s. 30. tammikuuta 1983 Jacksonville, Florida) on yhdysvaltalainen malli. Hän voitti Miss Hawaii Tropic Orlando -kilpailun vuonna 2004 ja oli heinäkuun 2008 Playboy-lehden Playmate of the Month.AskMen.com: Laura Croft Photos & Profile Croft toimi mallina jo viiden vuoden iässä. Hän opiskeli Flagler Collegessa viestintätieteitä sekä taidehistoriaa ja työskenteli seitsemän vuoden ajan Hooters-ravintolassa Jacksonvillen San Josessa. Hän pääsi esiintymään ravintolan tienvarsinmainoksiin ja BetUS.comin kalenteriin. Hän on myös esiintynyt tositelevisiossa, kuten Playboy-talon tytöt -sarjassa (). == Lähteet == Luokka:Yhdysvaltalaiset mallit Luokka:Playboyn Playmatet Luokka:Vuonna 1983 syntyneet Luokka:Elävät henkilöt
Pikku veturi

Pikku veturi oli suomalainen Yleisradion tuottama vuosina 1995–2000 valmistunut ja esitetty lastenohjelma. Ohjelmaa esitettiin lasten makasiiniohjelma Veturin rinnalla, ja sen lähetyspäivä oli sunnuntaisin. Ohjelman käsikirjoittajana toimi Eppu Nuotio. Ensimmäinen Pikku Veturi -ohjelma esitettiin 31. joulukuuta 1995. ==Ohjelman kaari== Ohjelmassa juontaja tai juontajat juttelivat lapsille suunnatuista aiheista tai askartelivat. Juontojen välissä esitettiin Yleisradion oman tuotannon tai ulkomaalaisia lastenohjelmia. Ohjelman ensimmäisenä juontajana toimi Kirsti Kemppaisen esittämä juontajahahmo Ada Carmen Kämäräinen maaliskuuhun 1997 asti. Kemppaisen kuoltua autokolarissa 26. maaliskuuta 1997 Vihdissä ohjelman juontajaksi vaihtui Rainer Kauniston esittämä juontajahahmo Toivo Taivas, joka toimi juontajana vuosina 1997–2000. Kauniston juontajahahmon rinnalla toimi myös ajoittain Eppu Nuotion esittämä Jänis-käsinukke. Nuotion ja Kauniston esittämät juontajat osallistuivat Unicef-työhön vuonna 1998, jolloin Suomen Unicef aloitti yhteistyön Mosambikin Unicefin kanssa ohjelmalla "Yksinäinen lapsi". ==Lähteet== Luokka:1990-luvun suomalaiset lastenohjelmat Luokka:2000-vuosikymmenen suomalaiset lastenohjelmat Luokka:Yle TV1:n televisio-ohjelmat
Petteri Tikkanen

Petteri Tikkanen (s. 1975 Iisalmi) on suomalainen sarjakuvataiteilija ja kuvittaja, koulutukseltaan taiteen maisteri Taideteollisesta korkeakoulusta. Hän on kotoisin Iisalmesta. Tikkanen piirsi City-lehden Walter de Campin Sisäpiiri-palstalle ja toimittaa Patto-omakustannelehteä. Hän on voittanut Kemin sarjakuvakilpailun kaksi kertaa, vuosina 1997 ja 1998. Tikkasen sarjakuva-albumi Eero sai vuoden 2010 Sarjakuva-Finlandian. Tikkasen albumi Kanerva ja kirottu lokki (2008) on käännetty myös ranskaksi. Vuonna 2011 Tikkanen sai Taiteen keskustoimikunnan jakaman kuvittajien ja sarjakuvataiteilijoiden 2000 euron arvoisen kirjastoapurahan. thumb|Petteri Tikkanen: Iisalmen silhuetti Iisalmen Kirkkopuistossa (2022). Tikkanen on tehnyt synnyinkaupunkiinsa Iisalmeen Iisalmen silhuetti -nimisen muistomerkin, joka esittelee 12 iisalmelaislähtöistä merkkihenkilöä silhuetteina. Teos on Kirkkopuistossa Juhani Ahon patsaan läheisyydessä, ja se paljastettiin vuonna 2022. == Albumeja == * * * * * * * * * * * * * * * * * == Lähteet == == Aiheesta muualla == * Petteri Tikkasen kotisivu * Laine, Jukka: Lapsellisia sarjakuvia aikuisille. Kvaak.fi 14.10.2006. * Laine, Jukka: Koskettava Kanerva. Kvaak.fi 18.2.2008. * Mäkinen, Juha: Kanerva ja yks juttu . Keskisuomalainen 13.11.2007. * Seppo Votkin: Supersankarit sysäsivät taiteilijaksi. Iisalmen sanomat 28.3.2010. (Arkistoitu sivu) Luokka:Suomalaiset sarjakuvantekijät Luokka:Vuonna 1975 syntyneet Luokka:Elävät henkilöt
Paanutoukka

Paanutoukka (Ctenolepisma lineata) on toukkasukahäntäisiin kuuluva alkeellinen, sokeritoukkaa muistuttava hyönteinen. Täysikasvuinen yksilö on noin 15 millimetriä pitkä. Paanutoukan erottaa varsinaisesta sokeritoukasta se, että sen selässä on usein neljä tummanruskeaa raitaa. Se on myös vähemmän kiiltävä ja rakenteeltaan vanhempi. Myös paanutoukan tuntosarvet ja häntäsukaset ovat huomattavasti pidemmät. Nuoret yksilöt ovat vaaleanruskeita ja niissä on vaaleanpunaista väriä aina neljänteen kuorenvaihtoon saakka, noin kuukauden ikäiseksi kuoriutumisen jälkeen. Yhdysvalloissa paanutoukka on levinnyt maan itäosasta Georgiaan ja Arkansasiin saakka. Sitä esiintyy myös Kaliforniassa. Paanutoukka viihtyy ihmisasumusten kellareissa, seinärakenteiden raoissa ja ullakoilla, joissa sitä voi esiintyä suuriakin määriä – erityisesti paanukattoisissa taloissa. Se viihtyy myös kukkapenkkien rakenteissa perustusten vierellä ja autotalleissa. Alalaji Ctenolepisma lineata pilifera on yleinen Pohjois-Kalifornian maaseudulla. == Lähteet == == Aiheesta muualla == * UniProt: Taxonomy - Ctenolepisma lineatum * University of Michigan, Animal Diversity Web (ADW): Ctenolepisma lineata * Global Biodiversity Information Facility (GBIF): Ctenolepisma lineata Luokka:Toukkasukahäntäiset
Wiki-merkintäkieli

Wiki-merkintäkieli tai wikiteksti on kevyt merkintäkieli, jota käytetään wikisivustoilla, kuten Wikipediassa. Se on yksinkertaistettu vaihtoehto HTML- kielelle. Wikiohjelmisto muuntaa merkintäkielen HTML:ksi verkkoselaimia varten. Luokka:Merkintäkielet Luokka:Wiki
Rodong Sinmun

Rodong Sinmun (; "Työläisten lehti") on Korean demokraattisessa kansantasavallassa ilmestyvä sanomalehti. Lehti on maata hallitsevan Korean työväenpuolueen pää-äänenkannattaja. Lehteä julkaiseen Rodong-uutistoimisto. Lehden ensimmäinen numero ilmestyi 1. marraskuuta 1945 nimellä Chongro ("Oikea tie"). 1. syyskuuta 1946 lehti sai nykyisen nimensä. Rodong Sinmun ilmestyy päivittäin kuusisivuisena. Lehti on rakenteeltaan aina samanlainen; se seuraa seuraavanlaista kaavaa: * ensimmäinen sivu: pääkirjoitus, artikkeleita Kim Jong-unin toiminnasta * toinen sivu: artikkeleita, jotka liittyvät Korean demokraattisen kansantasavallan valtiolliseen ideologiaan, juche-aatteeseen * kolmas sivu: artikkeleita Korean demokraattisen kansantasavallan taloudesta * neljäs sivu: kotimaan ja ulkomaan uutisia * viides sivu: propagandaa Korean tasavaltaa vastaan * kuudes sivu: propagandaa Yhdysvaltoja ja Japania vastaan Viihteeseen ja vapaa-aikaan liittyviä artikkeleita lehdessä ei ole. Myös kulttuuriin liittyvät artikkelit ovat harvinaisia. Rodong Sinmunin tärkeimpänä osana pidetään ensimmäisen sivun pääkirjoitusta, joka käsittelee politiikkaa ja taloutta Korean työväenpuolueen näkökulmasta. Tärkeät, maan politiikkaan liittyvät muutokset tuodaan usein ensi kertaa esiin Rodong Sinmunin pääkirjoituksessa, samoin pääkirjoituksesta voi päätellä esimerkiksi maan johdon asennetta Yhdysvaltoja ja muita maita kohtaan. Rodong Sinmun toimitetaan pääasiassa yhteisiin lukutiloihin, esimerkiksi kirjastoihin, kouluihin, sairaalohin, työpaikoille ja armeijan kasarmeihin. Myös Korean työväenpuolueen paikallistoimistoihin toimitetaan lehti. Vain Korean työväenpuolueen ja Korean demokraattisen kansantasavallan korkeimmat johtajat saavat lehden kotiin toimitettuna. == Lähteet == == Aiheesta muualla == * Rodong Sinmun KCNA:n sivuilla Luokka:Pohjoiskorealaiset viestimet Luokka:Sanomalehdet
Acrotelsella devriesiana

Acrotelsella devriesiana on Australiassa elävä toukkasukahäntäisiin kuuluva alkeellinen hyönteinen. Se kuuluu samaan Lepismatidae-heimoon kuin kosmopoliitti sokeritoukka ja muutama muu ihmisasutuksissa viihtyvä lähilaji. Acrotelsella devriesiana kuitenkin esiintyy luonnonvaraisena Australian etelä- ja keskiosissa. Se elää kaarnan, kivien ja pudonneiden lehtien alla. == Lähteet == Luokka:Toukkasukahäntäiset
Tom Sawyer (yhtye)

Tom Sawyer on suomalainen, Keski-Uudeltamaalta kotoisin oleva hard-rock -yhtye. Sen perusti vuonna 1986 kitaristi Artzi Lindberg. Yhtyeen alkuaikojen kokoonpanoista pitkäaikaisin oli Artzi Lindberg (kitara), Ulle Sihvonen (bassokitara ja laulu) ja Gary Ikonen (rummut). Tom Sawyerin ensimmäinen vinyylisinglejulkaisu oli vuonna 1988 julkaistu "Carry On (Lindberg, Sihvonen, Ikonen)/Shadows Of The Night (Lindberg, Sihvonen)". Single äänitettiin 303-studiossa. Alkuvuosina Tom Sawyer koki muutamia jäsenvaihdoksia kunnes jäi tauolle. Vuonna 1992 Lindberg päätti perustaa yhtyeen uudelleen Niilin Jalokivi -nimisessä musiikkiprojektissa tapaamansa Cake Kariston kanssa. Laulajaksi otettiin Kariston kanssa aiemmin Rosie-nimisessä nuoriso- orkesterissa esiintynyt Joni Okkonen. Esityskieleksi vaihdettiin suomi uuden laulajan toiveiden mukaisesti, mutta musiikkityyli säilyi dance-elementeillä sävytettynä hard rockina. Tom Sawyerin välivuosina Lindberg julkaisi muiden projektien ohessa myös "TOM SAWYER - PROJECT" -nimisiä instrumentaalitallenteita. Näistä eräs oli kappaleet "Red Baron" ja "Thät's it" sisältänyt vinyylisingle, jossa Lindbergin lisäksi soittivat vierailijoina Mac Makkonen (bassokitara), Pera Pokki (kosketinsoittimet ja rumpuohjelmointi) sekä Ekke Niiva (saksofoni). Singlen kappaleet julkaistiin Showcase Recordsin vuonna 1994 julkaisemalla Best New Unsigned Scandinavian Bands (Volume 1) -kokoelmalevyllä. Luokka:Suomalaiset rockyhtyeet
Jääkiekko talviolympialaisissa 2010 – naisten turnaus

Jääkiekon naisten turnaus talviolympialaisissa 2010 pelattiin 13.–25. helmikuuta Vancouverissa. Kahdeksan joukkuetta oli jaettu kahteen alkulohkoon, ja kukin joukkue pelasi alkusarjassa kolme ottelua. Alkusarjan päätyttyä kummastakin lohkosta eteni kaksi parasta joukkuetta mitalipeleihin. Muut neljä joukkuetta pelasivat sijoituksista. == Kokoonpanot == == Joukkueet == Lohko A * * * * Lohko B * * * * == Alkusarja == === A-lohko === Joukkue Ottelut Voitot JA-voitot JA-tappiot Tappiot Maalit Pisteet 3 3 0 0 0 41–2 9 3 2 0 0 1 10–15 6 3 1 0 0 2 6–15 3 3 0 0 0 3 4–29 0 Ottelujen alkamisajat paikallisia aikoja (UTC-8) === B-lohko === Joukkue Ottelut 3p 2p 1p 0p Maalit Pisteet 3 3 0 0 0 31–1 9 3 2 0 0 1 7–8 6 3 1 0 0 2 3–19 3 3 0 0 0 3 3–16 0 Ottelujen alkamisajat paikallisia aikoja (UTC-8) == Sijoitusottelut == {{Turnauspuu4sijat5-8 |||6||0 |||4||2 |||2||1 |||3||1 }} Ottelujen alkamisajat paikallisia aikoja (UTC-8) === Ottelut sijoista 5.–8. === === Ottelu sijoista 7.–8. === === Ottelu sijoista 5.–6. === == Mitaliottelut == {{Turnauspuu4 |22.2.||9||1 |22.2.||5||0 |25.2.||2 ||0 |25.2.||3||2 }} === Välierät === Ottelujen alkamisajat paikallisia aikoja (UTC-8) === Pronssiottelu === Ottelun alkamisaika paikallista aikaa (UTC-8) === Loppuottelu === Ottelun alkamisaika paikallista aikaa (UTC-8) == Sijoitukset == Sija Joukkue 4\. 5\. 6\. 7\. 8\. ==Palkinnot== ===IIHF:n valitsemat turnauksen parhaat pelaajat=== *Paras maalivahti: Shannon Szabados *Paras puolustaja: Molly Engstrom *Paras hyökkääjä Meghan Agosta *Arvokkain pelaaja: Meghan Agosta IIHF.com − Vancouver 2010: Best Players Selected by the Directorate ===Median valitsema tähtikentällinen=== *Maalivahti: Shannon Szabados *Puolustajat: Angela Ruggiero, Molly Engstrom *Hyökkääjät: Meghan Agosta, Jenny Potter, Marie- Philip Poulin == Erotuomarit == Kisoihin valittiin 6 päätuomaria ja 9 linjatuomaria:http://www.iihf.com/de/channels10/olympics-2010/home/women/officials.html IIHF: ON-ICE OFFICIALS Päätuomarit: * Mary Anne Gage * Nicole Hertrich * Aina Hove * Ulla Sipilä * Joy Tottmann * Leah Wrazidlo Linjatuomarit: * Zuzana Arazimova * Annica Floeden * Meghan Margaret Hishmeh * Anna Majapuro * Miyuki Nakayama * Heather Richardson * Kelli M. Rolstad * Kerri Rumble * Malene Skovbakke == Lähteet == * Turnaus IIHF:n sivuilla * Whockey - Women's Hockey 2010 Winter Olympics * Hockeyarchives - Jeux Olympiques de Vancouver 2010 Compétition féminine ===Viitteet=== naisten turnaus
Wyllis Cooper

Wyllis Cooper oik. Willis Oswald Cooper (1899 Pekin, Illinois - 1955) oli yhdysvaltalainen käsikirjoittaja. Etunimensä hän muutti Wyllisiksi numerologiaa harrastavan vaimonsa pyynnöstä. Cooper loi radioon muun muassa 1930- ja 1940-luvuilla esitetyt kauhukuunnelmasarjat Lights Out ja Quiet, Please. Elokuvakäsikirjoituksen hän teki muun muassa elokuvaan Frankensteinin poika. ==Lähteet== ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Yhdysvaltalaiset radiokäsikirjoittajat Luokka:Vuonna 1899 syntyneet Luokka:Vuonna 1955 kuolleet
Thomas Brodie-Sangster

Thomas Brodie Sangster (s. 16. toukokuuta 1990 Southwark, Englanti) on brittiläinen näyttelijä. Hän on näytellyt muun muassa Labyrintti- elokuvasarjassa sekä elokuvissa Rakkautta vain, Nanny McPhee – satumainen lastenvahti, The Last Legion, Nowhere Boy ja hänellä on myös pieni rooli elokuvassa Star Wars: The Force Awakens. Televisiossa hän on esiintynyt muun muassa Doctor Whossa ja Game of Thronesissa sekä ääninäytellyt Ferbiä animaatiosarjassa Finias ja Ferb. Sangster myös soittaa bassokitaraa jazzyhtyeessä Winnet, jonka laulaja on hänen äitinsä Anastasia Bertram. == Filmografia == Elokuvat Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli Huomioitavaa 2001 Station Jim Station Jim Henry televisioelokuva 2001 The Miracle of the Cards The Miracle of the Cards Craig Shergold televisioelokuva 2002 Mrs. Meitlemeihr Mrs. Meitlemeihr poika lyhytelokuva 2003 Rakkautta vain Love Actually Sam 2005 Nanny McPhee – satumainen lastenvahti Nanny McPhee Simon Brown 2006 Molly: An American Girl on the Home Front Molly: An American Girl on the Home Front poika oikeinkirjoituskilpailussa 2006 Tristan & Isolde Tristan & Isolde nuori Tristan 2007 The Last Legion The Last Legion Romulus Augustus 2009 Yön kirkas tähti Bright Star Samuel Brawne 2009 Nowhere Boy Nowhere Boy Paul McCartney 2009 The Alchemistic Suitcase The Alchemistic Suitcase poika lyhytelokuva 2010 Some Dogs Bite Some Dogs Bite Casey televisioelokuva 2011 My Left Hand Man My Left Hand Man Samuel Emerson lyhytelokuva 2011 Hideaways Hideaways Liam 2011 Death of a Superhero Death of a Superhero Donald Clarke 2011 Albatross Albatross Mark 2012 The Baytown Outlaws The Baytown Outlaws Rob 2012 The Ugly Duckling The Ugly Duckling ruma ankanpoikanen lyhytelokuva 2013 Orbit Ever After Orbit Ever After Nigel lyhytelokuva 2014 Labyrintti The Maze Runner Newt 2014 Phantom Halo Phantom Halo Samuel Emerson 2015 Labyrintti – Aavikkokokeet Maze Runner: The Scorch Trials Newt 2015 Star Wars: The Force Awakens Star Wars: The Force Awakens Thanisson 2018 Labyrintti – Tappava lääke Maze Runner: The Death Cure Newt 2020 Dragon Rider Dragon Rider Firedrake äänirooli Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 2002 Stig of the Dump Barney 2002 Lontoo liekeissä Stephen Kausi 14, jakso 6 2002 Hitler – pahuuden nousu Adolf Hitler kymmenvuotiaana jakso 1 2003 Ultimate Force Gabriel ”What in the Name of God” 2004 Feather Boy Robert Nobel 2007 Doctor Who Tim Latimer 2007–2015 Finias ja Ferb Ferb Fletcher (ääni) 151 jaksoa 2011 Komisario Lewis Adam Douglas ”The Mind Has Mountains” 2012 Accused Jake Murray 2013–2014 Game of Thrones Jojen Reed 10 jaksoa 2015 Susipalatsi Rafe Sadler 2015–2016 Thunderbirds Are Go John Tracy 22 jaksoa 2017 Godless Whitey Winn 7 jaksoa 2020 Musta kuningatar Benny Watts 7 jaksoa 2022 Pistol Malcolm McLaren 6 jaksoa == Lähteet == == Aiheesta muualla == Luokka:Englantilaiset lapsinäyttelijät Luokka:Vuonna 1990 syntyneet Luokka:Elävät henkilöt
Curdin Perl

Curdin Perl (s. 15. marraskuuta 1984) on sveitsiläinen maastohiihtäjä. Nuorten MM-kilpailuissa vuonna 2004 Perl oli 30 kilometrin vapaan hiihtotavan kilpailussa toinen. Talviolympialaisissa 2010 hän hiihti 15 kilometrin vapaan hiihtotavan kisassa sijalle 17. Val di Fiemmen MM-kilpailuissa 2013 hän oli 15 kilometrin vapaalla 11:s ja yhdistelmäkilpailussa 14:s. Sotšin olympialaisissa 2014 hän sijoittui 50 kilometrin vapaan hiihtotavan kilpailussa 12:nneksi. Maastohiihdon maailmancupissa Perl kilpaili ensimmäisen kerran Falunissa maaliskuussa vuonna 2005. Hän sijoittui kymmenen parhaan joukkoon ensimmäisen kerran helmikuussa 2007, kun hän oli Davosin 15 kilometrin vapaan hiihtotavan kilpailussa kymmenes. Parhaimmillaan hän on ollut seitsemäs La Clusaz'n 30 kilometrin vapaan hiihtotavan yhteislähtökilpailussa joulukuussa 2010. Seuraavana päivänä hän hiihti ankkuriosuuden Sveitsin voittaessa maailmancupin viestikilpailun. Tour de Skillä tammikuussa 2010 Perl oli 35 kilometrin vapaan kisassa seitsemäs. Tour de Skillä 2010–2011 Perl sijoittui lopputuloksissa neljänneksi. == Lähteet == == Aiheesta muualla == *Curdin Perlin kotisivut Luokka:Sveitsiläiset maastohiihtäjät Luokka:Vuonna 1984 syntyneet Luokka:Elävät henkilöt
Maëlle Ricker

Maëlle Danica Ricker (s. 2. joulukuuta 1978 North Vancouver, Brittiläinen Kolumbia) on kanadalainen entinen lumilautailija. Ricker kilpaili ensimmäisen kerran lumilautailun maailmancupissa 14. joulukuuta 1996. Hän on voittanut 16 maailmancupin osakilpailua, joista kaksi on halfpipesta ja loput crossista. Ricker otti lumilautacrossissa MM-kultaa vuonna 2013 ja pronssia vuonna 2005. Ricker oli lumilautacrossin neljäs Torinon talviolympialaisissa 2006 ja voitti kultaa Vancouverin talviolympialaisissa 2010. Halfpipessa hän sijoittui viidenneksi Naganon talviolympialaisissa 1998. ==Lähteet== Luokka:Kanadalaiset olympiavoittajat Luokka:Kanadalaiset lumilautailijat Luokka:Vuonna 1978 syntyneet Luokka:Elävät henkilöt
Veronkohde

Veronkohde eli vero-objekti tarkoittaa sitä hyödykettä tai taloudellista tapahtumaa, josta on maksettava veroa. Sellaisia ovat esimerkiksi tietyt tulot, omaisuus sekä tuotteiden valmistus ja kulutus (kulutusvero). Veronkohteen lähikäsite on veronlähde, joka tarkoittaa niitä varoja tai tuloja, joista veron maksuun käytettävä raha on peräisin. Tuloveron yhteydessä veronkohde ja veronlähde merkitsevät samaa asiaa. Arvonlisäverossa veronkohteena on kulutus, mutta veronlähteenä kuluttajan tulot tai varallisuus. Verosta vapaaksi eli verottomaksi kutsutaan veronkohdetta, joka on vapautettu veroista.Otavan iso tietosanakirja, Otava 1960–1965. ==Lähteet== Luokka:Verotus
Täysvero

Täysvero () on keskiajalla ja uuden ajan alussa käytössä ollut veroyksikkö Ahvenanmaalla, Varsinais-Suomessa, Porvoon läänissä, Savossa ja Karjalassa. Länsi-Suomessa se tarkoitti alun perin normaalia taloa. Veronmaksukyvyltään heikommat talot olivat puoliveroja. Varsinais-Suomessa täysvero tarkoitti suunnilleen samaa kuin miesluku. Muualla Suomessa täysveron perustana oli maan arviointi. Savossa viiden tai useamman veronahan taloa pidettiin täysverona ja pienempiä taloja puoliverona.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. ==Lähteet== Luokka:Suomen verotuksen historia Luokka:Suomen keskiaika
Verohinta

Verohinta eli markonki (, nyk. markegång) oli aiemmin laskennallinen hinta, jonka avulla luonnosta saatavilla tuotteilla suoritettava vero muunnettiin rahalliseksi arvoksi. Aikoinaan kannettiin vuotuista veroa maanviljelystä, karjanhoidosta, kalastuksesta tai muusta maaelinkeinosta saatuina tuotteina. Tällaisia veroparseleita eli veroesineitä voitiin korvata rahalla. Eri tuotteiden verohinnat vahvistettiin vuosittain ja niistä laadittiin verohintaluettelo eli verohintataksa. Tätä varten suoritettiin jokaisessa läänissä verohinnanpano.Iso tietosanakirja, osa 15. Otava 1931, hakusanat verohinta ja veroparseli. Koska usein oli edullista sekä veronmaksajalle että veronsaajalle saada lunastaa veroparselit rahana, alettiin jo 1600-luvulla määrätä verohintoja. Osalle veroparseleista määrättiin kiinteä hinta, mutta tavallisesti käytettiin käypää hintaa eli vuosiverohintaa. Vuonna 1840 annetulla julistuksella siirryttiin käyttämään yhdeksän edellisen vuoden keskiverohintaa, jotta kruunun saaman maaveron määrä ei vaihtelisi vuosittain liiaksi.Iso tietosanakirja, hakusana verohinta. Maaverot lakkautettiin vuoden 1925 alusta lähtien, jonka jälkeen verohinnoilla ei enää ollut merkitystä valtionverotuksessa. Valtion virkatalojen vuokrien ja eräiden maksujen määräämisessä verohintaluetteloa tarvittiin vuoden 1930 loppuun saakka. Vuonna 1930 annettiin laki, joka sääti vuokriin sisältyvien viljaerien hinnat laskettavaksi maatalousministeriön vuosittain vahvistamien hintojen mukaan. Maksujen osalta laissa määrättiin viljalle pysyvät hinnat.Otavan Iso tietosanakirja, osa 9. Otava 1961, hakusana ""verohinta. ==Lähteet== Luokka:Suomen verotuksen historia
Verohinnanpano

Verohinnanpano on aiemmin Suomessa käytössä ollut menettely verohintojen määrittämiseksi. Se suoritettiin jokaisessa läänissä vuosittain lokakuun 15. päivään mennessä. Käytännön työn suorittivat maaherran tehtävään kutsumat henkilöt ja tuomiokapitulin määräämä papiston edustaja. Verohinnanpanossa laadittiin luettelo veroparseleista ja niiden hinnoista laadintavuonna ja yhdeksän edellisen vuoden keskihinta. Kruununvoudit antoivat hintailmoitukset kihlakunnittain. Läänien ilmoitusten perusteella valtioneuvosto (aiemmin senaatti) määräsi jokaiselle läänille oman keskiverohinnan. Valtioneuvoston vahvistama verohintaluettelo painettiin, pantiin julkisesti nähtäville kuntien ilmoitustauluille ja annettiin tiedoksi viranomaisille.Iso tietosanakirja, Otava 1931–1939. ==Lähteet== Luokka:Suomen verotuksen historia
Heikki Tikkanen

Heikki Tikkanen (3. lokakuuta 1930 Turku – 17. toukokuuta 2012 Espoo) oli suomalainen toimittaja. Heikki Tikkasen isä oli Uusi Aura -lehden päätoimittaja Eino Tikkanen. Tikkanen aloitti oman toimittajanuransa 1950-luvulla. Hän tuli toimittajaksi Helsingin Sanomiin vuonna 1954 opiskeltuaan sitä ennen muutaman vuoden Teknillisessä korkeakoulussa. Vuodesta 1961 hän toimi Sanoman toisen lehden, Ilta-Sanomien, päätoimittajana, kunnes aloitti vuonna 1966 Helsingin Sanomien toisen päätoimittajan tehtävässä. Vuonna 1976 Tikkanen seurasi Teo Mertasta Helsingin Sanomien vastaavana päätoimittajana ja hän työskenteli tehtävässä vuoden 1990 loppuun, jolloin jäi eläkkeelle. Hänen seuraajansa lehden vastaavana päätoimittajana oli aiemmin lehden uutispäätoimittajana toiminut Janne Virkkunen. Vuosina 1989–1998 Tikkanen toimi Sanoma Osakeyhtiön hallituksen varapuheenjohtajana. Näyttelijä Aino-Maija Tikkanen oli Heikki Tikkasen sisko. == Lähteet == == Aiheesta muualla == * * Heikki Tikkasen muistokirjoitus Helsingin Sanomissa == Kirjallisuutta == * Luokka:Helsingin Sanomien toimittajat Luokka:Suomalaiset päätoimittajat Luokka:Vuonna 1930 syntyneet Luokka:Vuonna 2012 kuolleet
Vikariaatti

Vikariaatti () tarkoittaa yleisesti viransijaisuutta ja sijaisen tointa sekä erityisesti maantieteellistä aluetta, jossa vikaari harjoittaa virkaansa. Vikaari on tavallisesti velvollinen asumaan vikariaatissaan. Toisinaan nimitystä käytetään katolisesta hierarkkisesti järjestetystä lähetysalueesta, esimerkiksi apostolisesta vikariaatista. Joskus vikariaatti tarkoittaa seurakunnan sivukirkkoa.Iso tietosanakirja, Otava 1931–1939. ==Lähteet== Luokka:Kristillinen papisto
Hevoshoitolan sisarukset

Hevoshoitolan sisarukset -kirjasarjan on kirjoittanut Lauren Brooke. Sarjaan kuuluu yli 20 kirjaa. Kirjat kertovat hevoshoitola Heartlandin arjesta. ==Juoni== Amy Fleming ja Louise (Lou) Fleming sekä heidän isoisänsä Jack Bartlett hoitavat pääosin Heartlandia. Apunaan heillä on tallipojat Ty sekä Ben. Hevoshoitolassa he menevät hevosten ehdoilla eivätkä turvaudu väkivaltaan tai yllyttämiseen. Kaksi yleisintä hoitokeinoa ovat yhdeyden luominen pyöröaitauksessa sekä terapeuttinen hieronta. Hevoshoitola kamppailee kuuluisaa, valtavaa tilaa Green Briaria vastaan. Tilat ovat kuin yö ja päivä. Green Briarissa Val Grant on kaikkien pomo ja määrää tilan asioista, käskyttäen jopa omaa tyttöään Ashleytä, josta on tullut Amyn viimeinen ihminen, jota hän haluaa nähdä. Amyn parhaimmat kaverit ovat Soraya ja Matt. Soraya auttaa usein hevoshoitolassa ja hänen suosikki on kiltti Jasmine-poni. Matt on eläinlääkäri Scottin pikkuveli. Scott on sekä eläinlääkäri että Loun poikaystävä. Tim, tyttöjen isä asuu Australiassa uuden vaimonsa Helenan sekä heidän yhteisen tyttärensä Lilyn kanssa. Heillä on siellä suuri tila. Tim osti Amylle ja Loulle Storm-hevosen lahjaksi, mutta se oli liian vaativa Loulle, joka ei ole 12 vuoteen ratsastanut. Lopulta se myytiin Nick Halliwellille, joka on kuuluisa esteratsastaja ja sillä kisaa Daniel, Nickin tallipoika sekä Amyn ystävä. Marion, tyttöjen äiti kuoli auto-onnettomudessa. Marion oli erittäin taitava hevostenkäsittelijä, hänellä oli maaginen ote hevosiin. Marion opetti kaiken mitä tiesi Amylle sekä Tylle, jotka auttoivat äitiään hänen ollessa vielä elossa. Marionin poismenon jälkeen Amy ja Ty ovat hoitaneet ongelmahevoset keskenään. ==Muuta== Hevoshoitolan sisaruksista on tehty myös televisio-ohjelma Sydänmailla, jota on esitetty Suomessa TV2:lla ja julkaistu Hevoshoitolan sisarukset -dvd:nä. ==Sarjan osat== # Kotiinpaluu (Coming Home, suom. 2001) # Myrskyn jälkeen (After The Storm, suom. 2001) # Toivo sarastaa (Breaking Free, suom. 2001) # Riitapukarit (Taking Chances, suom. 2002) # Aamurusko (Come What May, suom. 2002) # Talven varjo (One Day You'll Know, suom. 2002) # Rampa ori (Out Of Darkness, suom. 2003) # Isä ja tyttäret (Thicker Than Water, suom. 2003) # Uutta vanhaa viisautta (Every New Day, suom. 2003) # Sanojen tuolla puolen (Tomorrow's Promise, suom. 2004) # Uusi alku (True Enough, suom. 2004) # Ennemmin tai myöhemmin (Sooner Or Later, suom. 2005) # Koettelemusten kesä (Darkest Hour, suom. 2005) # Muutosten aika (Everything Changes, suom. 2005) # Kilpailijat (Love Is A Gift, suom. 2006) # Lisäkirja: Joulun muisto (Winter Memories, suom. 2006) # Tahto koetuksella (Holding Fast, suom. 2007) # Sydämen asia (A Season Of Hope, suom. 2007) # Murheelliset (New Beginnings, suom. 2008) # Amyn valinta (From This Day On, suom. 2008) # Kuiskaus menneestä (Always There, suom. 2009) # Lisäkirja: Horisontti (Beyond The Horizon, suom. 2009) Luokka:Nuortenkirjasarjat Luokka:Hevoskirjat
Kizelin piiri

Kizelin piiri () on kunnallinen itsehallintoalue Permin aluepiirissä Venäjällä. Vuonna 1923 perustetun piirin pinta-ala on 1 390 neliökilometriä. Asukkaita on 30 300 henkeä (vuonna 2009). Kizelin piiri sijaitsee Permin aluepiirin itäosassa. Luoteessa se rajoittuu Aleksandrovskin piiriin, idässä Sverdlovskin alueeseen ja Gornozavodskin piiriin sekä etelässä Gremjatšinskin ja Gubahan piireihin. Pinta-alasta 72,9 % on metsää. Hyötykaivannaisia ovat kivihiili, savi ja granosieniitti. Piiriin kuuluu Kizelin kaupunki sekä neljä maalaiskuntaa: Južnyi-Kospašski, Šahta, Severnyi-Kospašski ja Tsentralnyi- Kospašski. Hallinnollinen keskus on Kizel. Asutuskeskuksia on yhteensä 7. Asukkaista on vuoden 2002 väestönlaskennan mukaan 80,5 % venäläisiä, 12,7 % tataareja ja 1,8 % ukrainalaisia. Piirin kautta kulkee Tšusovoin ja Solikamskin välinen maantie ja rautatie. 1990-luvulle saakka seudulla harjoitettiin kivihiilen tuotantoa. Nykyisin tärkeimmät elinkeinot ovat puunhankinta ja -jalostus. Piirissä toimii Kizelin vuoriteknikumi, lääketieteellinen oppilaitos, ammattikoulu, lasten luomistyön keskus, musiikkikoulu, kulttuuri- ja vapaa-ajankeskuksia, kirjastolaitos ja kotiseutumuseo. Paikallislehtenä ilmestyy Novyi den (”Uusi päivä”). Seudulla on kivikautisia arkeologisia muistomerkkejä. Nähtävyyksiin kuuluvat vanhat teollisuusrakennukset ja Šahtan taajaman lähellä sijaitseva Kizelin luola. ==Lähteet== *
Gremjatšinskin piiri

Gremjatšinskin piiri () on kunnallinen itsehallintoalue Permin aluepiirissä Venäjällä. Vuonna 1949 perustetun piirin pinta-ala on 1 115 neliökilometriä. Asukkaita on 14 700 henkeä (vuonna 2009). Gremjatšinskin piiri sijaitsee Permin aluepiirin itäosassa. Pohjoisessa se rajoittuu Kizelin, idässä Gornozavodskin, etelässä Tšusovoin, lännessä Dobrjankan ja luoteessa Gubahan piireihin. Pinta-alasta 95 % on metsää. Hyötykaivannaisia ovat kivihiili, keraaminen savi ja sepeli. Seudulla sijaitsee Basegin luonnonpuisto. Piiriin kuuluu Gremjatšinskin kaupunki sekä kolme maalaiskuntaa: Jubileinyi, Šumihinski ja Usva. Hallinnollinen keskus on Gremjatšinsk. Asutuskeskuksia on yhteensä 7. Asukkaista on vuoden 2002 väestönlaskennan mukaan 76,5 % venäläisiä ja 14,7 % tataareja. Piirin kautta kulkee Tšusovoin ja Bereznikin välinen maantie sekä Tšusovoin ja Solikamskin välinen rautatie. Talous perustui 1990-luvun loppuun saakka kivihiilen louhintaan. Nykyään tärkein teollisuuden ala on sepelin tuotanto. Hiilikaivosten sulkemisen jälkeen on kehitetty myös puunhankintaa ja -jalostusta. Piirissä toimii kaksi lasten luomistyön keskusta, taidekoulu, ammattikoulu, kulttuuri- ja vapaa- ajankeskuksia, kirjastolaitos ja kotiseutumuseo. Paikallislehtenä ilmestyy Šahtjor (”Kaivostyöläinen”). ==Lähteet== ==Aiheesta muualla== * Gremjatšinskin piirin sivusto *
Pikkuhaarapyrstö

Pikkuhaarapyrstö (Enicurus scouleri) Aasian keski-, etelä-, kaakkois- ja itäosissa tavattava sieppoihin kuuluva varpuslintu. == Koko ja ulkonäkö == Kooltaan pikkuhaarapyrstö on noin 13 cm. Pikkuhaarapyrstön otsa, vatsa, alaperä sekä leveä siipijuova ja siipien reunat ovat väriltään valkoiset. Muuten laji on höyhenpuvultaan sinertävän musta. Koiras- ja naarasyksilöt eivät eroa toisistaan höyhenpukunsa perusteella. Haarapyrstöjen suvun lajien pyrstö on tyypillisesti pitkä ja selvästi haarapäinen. Pikkuhaarapyrstön pyrstö on kuitenkin lyhyt ja vain hieman lovipäinen, lähes suora. == Levinneisyys ja elinympäristö == Pikkuhaarapyrstöä tavataan Keski-Aasiassa Tadžikistanissa, Afganistanissa ja Kazakstanissa. Etelä-Aasiassa levinneisyys ulottuu Pakistanista Intiaan ja edelleen itään päin Kaakkois-Aasiaan ja Kiinaan sekä Taiwaniin. Pikkuhaarapyrstöt elävät nopeasti virtaavien vuoristopurojen ja -jokien luona. Erityisesti laji tavataan vesiputouksien läheisyydestä. Talvisin laji elää hitaammin virtaavien jokien ja järvien lähellä. == Ravinto == Pikkuhaarapyrstöt syövät vesihyönteisiä, äyriäisiä ja jonkin verran myös kasviperäistä ravintoa. Ravintonsa laji poimii useimmiten kiviltä, mutta toisinaan sukeltaa myös veden alle. == Pesintä == Laji rakentaa pesänsä joen törmään usein vesiputouksen taakse. Pesä rakennetaan sammalista, lehdistä ja ruohoista. Naaras munii kolmesta viiteen valkoista vaaleanpuna- tai violettitäpläistä munaa. == Lähteet == Luokka:Siepot
Tengeliönjoen rautatiesilta

Tengeliönjoen rautatiesilta on Ylitornion kunnassa Aavasaksan kylässä sijaitseva Tengeliönjoen ylittävä Kolarin radan silta. Silta on avattu liikenteelle ensimmäisen kerran vuonna 1928, ja sen perustukset ovat edelleen uuden sillan käytössä. Uusi silta on rakennettu vuonna 1951.Preliminary Assessment of Finnish Railway Bridges, liite 3a/16 Sillalla sallitaan 18 tonnin akselipaino, ja sen jännemitat ovat 45+45+21 metriä.Preliminary Assessment of Finnish Railway Bridges, liite 3a/10 Silta muodostuu kahdesta 45 metrin mittaisesta vahvistetusta teräsristikkojänteestä, sekä kolmannesta yksinkertaisesta 21 metrin mittaisesta teräspalkkijänteestä. ==Lähteet== * ===Viitteet=== Luokka:Suomen rautatiesillat Luokka:Ylitornion liikenne
Bright Sheng

Bright Sheng (, pinyin: Shèng Zōngliàng) (s. 6. joulukuuta 1955) on kiinalais- yhdysvaltalainen säveltäjä. Hän on asunut Yhdysvalloissa vuodesta 1982 ja työskentelee Michiganin yliopistossa. Hän on saanut MacArthur Fellowshipin vuonna 2001 ja on New York City Balletin ensimmäinen nimikkosäveltäjä. Shengin teoksia ovat esittäneet muiden muassa New Yorkin filharmonikot, Bostonin sinfoniaorkesteri, Chicagon sinfoniaorkesteri, Philadelphian orkesteri, Seattlen sinfoniaorkesteri, Orchestre de Paris, Kuninkaallinen Concertgebouw- orkesteri, Tokion filharmoninen orkesteri ja Kiinan kansallinen sinfoniaorkesteri. == Teoksia == * Never Far Away, harppukonsertto, jonka kantaesittivät vuonna 2008 Yolanda Kondonassis ja San Diegon sinfoniaorkesteri. * Nanking! Nanking! * Madame Mao, jonka tilasi ja kantaesitti Santa Fen ooppera vuonna 2003 * China Dreams * The Silver River (1997), yksinäytöksinen kamariooppera * Four Movements for Piano Trio * Seven Tunes Heard in China soolosellolle * The Nightingale and the Rose, baletti == Lähteet == == Aiheesta muualla == * Viralliset sivut Luokka:Kiinalaiset säveltäjät Luokka:Yhdysvaltalaiset säveltäjät Luokka:Vuonna 1955 syntyneet Luokka:Elävät henkilöt
Kaarlo O. Tanner

Karl (Kaarlo) Oskar Tanner (sukunimi aik. Tibiander; 16. helmikuuta 1868 Rauma – 17. elokuuta 1906 Helsinki) oli suomalainen kirjailija. Tanner toimi suutarina ennen kirjallista uraansa, ja ruotsi oli alun perin hänen äidinkielensä, vaikka hän kirjoittikin suomeksi. Hän julkaisi kertomuksia, joista kaksi pidempää kertomusta Ryysyläisen vakuuna ja Tienraivaajat julkaistiin erillisinä kirjoina. Tanner kirjoitti myös vihkoina ilmestyneen romaanin Valkeat orjat, joka jäi kuitenkin keskeneräiseksi Tannerin yllättävän kuoleman takia. Tanner kirjoitti lisäksi näytelmän Pestuupäivä Rannanpäässä, viisinäytöksisen näytelmän Työ ja pääoma, kolminäytöksisen näytelmän Noidan kosto ja yksinäytöksisen raittiusaiheisen näytelmän Muistojuhla.Anton Huotari : Sosialistinen kaunokirjallisuus Suomessa, Työväen kalenteri, 01.01.1924, nro 17, s. 147, Kansalliskirjaston digitaaliset aineistot Tanner hukkui elokuussa 1906 Helsingin vesillä Mjölön lähellä purjeveneen kaatuessa. Veneessä oli mukana myös kirjailija Kaarlo Luoto sekä kolme muuta miestä, jotka onnistuivat pelastumaan. Tannerin ruumis löydettiin 9. syyskuuta 1906 Lauttasaaren luota. == Teoksia == * Työ ja pääoma : 5-näytöksinen näytelmä. Esitetty talvikaudella 1901–1902 muun muassa Lahdessa ja Viipurissa * Muistojuhla : näytelmä 1:ssä näytöksessä. Seuranäytelmiä n:o 6. Boman & Karlsson, Hämeenlinna 1902, 2. painos Karisto 1907 * Pestuupäivä Rannanpäässä : yksinäytöksinen huvinäytelmä. Seuranäytelmiä n:o 4. Boman & Karlsson, Hämeenlinna 1902, 2. painos Karisto 1904, 3. painos 1908, 4. painos 1920 * Ryysyläisen vaakuna : novelli. Työväen sanomalehti, Helsinki 1903 * Mitä Korpiselän torppari tiesi kertoa, kirjoittanut Kuokka. Työväen sanomalehti, Helsinki 1904, 1906 * Rikkaus ja rakkaus : kansannäytelmä 2:ssa kuvauksessa. Seuranäytelmiä n:o 17. Boman & Karlsson, Hämeenlinna 1905, 2. painos Karisto 1907, 3. korjattu painos 1912 * Tienraivaajat. Työväen sanomalehti, Helsinki 1905 * Laittomuuden aikana : näytelmä neljässä näytöksessä. Seuranäytelmiä n:o 37. Boman & Karlsson, Hämeenlinna 1906, 2. painos 1910, 3. painos Karisto 1921 * Valkeat orjat : kuvauksia elämästä. Lentolehtikomitea, Helsinki 1906 * Noidan kosto : huvinäytelmä 3:ssa näytöksessä. Seuranäytelmiä n:o 51. Karisto 1907, 2. painos 1911, 3. painos 1920, 4. painos 1926 * Siirtolaiset : yksinäytöksinen näytelmä. Seuranäytelmiä n:o 81. Karisto 1909 == Lähteet == * * Uutinen Tannerin hukkumisesta, Helsingin Sanomat no 191A 19.08.1906, s. 4 (Historiallinen sanomalehtiarkisto) * Uutinen Tannerin ruumiin löytymisestä, Kansan Tahto no 187 13.09.1906, s. 2 (Historiallinen sanomalehtiarkisto) Luokka:Suomalaiset kirjailijat Luokka:Vuonna 1868 syntyneet Luokka:Vuonna 1906 kuolleet
Tug of War (Enchantin albumi)

Tug of War yhdysvaltalaisen progressiivisen rockyhtyeen Enchantin seitsemäs studioalbumi. ==Kappaleet== # # # # # # # # # # ==Kokoonpano== *Ted Leonard – laulu *Douglas Ott – kitara *Bill Jenkins – kosketinsoittimet *Ed Platt – basso *Sean Flanegan – rummut ==Lähteet== * * Luokka:Vuoden 2003 albumit Luokka:Enchantin albumit
Seppo Paatelainen

Seppo Veijo Tapio Paatelainen (s. 6. helmikuuta 1944 Sumiainen), MMM ja vuorineuvos on tullut tunnetuksi erityisesti elintarviketeollisuuden rakennemuutosten ja fuusioiden läpiviejänä sekä paikalleen pysähtymättömänä liiketoiminnan uudistajana. Hänellä on takanaan yli 25 vuoden kokemus yritysten johtotehtävistä. Paatelainen oli mm. 1990-luvulla mukana ajamassa alas Tuottajain Lihakeskuskuntaa (TLK) ja siten aloittamassa uutta avoimen kilpailun kulttuuria liha-alalla. Lisäksi hänen johdossaan Atria lähti 1990-luvun lopulla laajentumaan myös Suomen rajojen ulkopuolelle, Ruotsiin, Venäjälle ja Balttiaan. Vuonna 2006 Paatelainen jäi eläkkeelle pörssiyhtiö Atrian toimitusjohtajan tehtävistä, minkä jälkeen hän on toiminut aktiivisesti mm. Keskon, Ilkka-yhtymän, Alma Median, Finavian sekä VIGO- yrityskehityshankkeita johtavan Food Process Innovations Oy:n hallituksissa. ==Aiheesta muualla== * *Taloussanomat: Konkarit marssivat hallituksiin * Osuustoiminnasta ja liiketoiminnasta *Savon Sanomat: Kuntarakenne on jo uhka Luokka:Suomalaiset liikemiehet Luokka:Vuorineuvokset Luokka:Vuonna 1944 syntyneet Luokka:Elävät henkilöt
Jaakko Kivistö

Jaakko Kivistö (17. maaliskuuta 1871 Jalasjärvi – 26. toukokuuta 1906 Jalasjärvi) oli suomalainen kirjailija. == Teoksia == * Muruja : kuvauksia ja muistelmia. Tekijä, Tampere 1897 * Heikki : kuvaus kansan elämästä. Kirjapaino Suomi, Tampere 1898 == Lähteet == * Luokka:Suomalaiset kirjailijat Luokka:Vuonna 1871 syntyneet Luokka:Vuonna 1906 kuolleet
Emeryville

Emeryville on pieni kaupunki Alamedan piirikunnassa Kaliforniassa, Yhdysvalloissa. Se sijaitsee Berkeleyn ja Oaklandin kaupunkien välissä ja rajoittuu merenrannassa San Franciscon lahteen. Vuonna 2010 siellä asui 10 080 asukasta. Emeryvillessä pitää kotipaikkaansa usea merkittävä yritys, kuten animaatiostudio Pixar, kahvipaahtimo Peet's Coffee & Tea, ravintolaketju Jamba Juice, sekä opetusteknologiaan erikoistunut LeapFrog. Huolimatta pienestä maapinta-alastaan Emeryvillen alueella sijaitsee myös Ikea sekä Bay Street ostoskeskus, jossa on lähes 80 liikettä ja 2 000 autopaikkaa. Emeryvillen alueella oli pitkään Amerikan alkuperäisheimojen asutusta, koska sen hetteikköiset vuorovesitasanteet ja kivikkoiset rannat tarjosivat erinomaiset mahdollisuudet simpukoiden sekä ostereiden keräämiseen, kalastamiseen ja metsästämiseen. Lisäksi asukkaat keräsivät ravinnokseen tammenterhoja. Pitkään jatkuneen asutuksen vuoksi paikalle kertyi jättimäinen raakkutunkio, joka on sittemmin hävinnyt elinkeinoelämän ja teollisuuden tilatarpeiden vuoksi. == Lähteet == Luokka:Alamedan piirikunnan maantiede Luokka:Kalifornian kaupungit
Harmaaturska

Harmaaturska (Trisopterus esmarkii) on Koillis-Atlantilla elävä turskakala. == Ulkonäkö == Täysikasvuinen harmaaturska on keskimäärin 19 cm:n pituinen. Sillä on harmaanruskea selkä, hopeiset kyljet ja valkoinen vatsa. Rintaevän tyven yläreunassa on tumma täplä. == Levinneisyys == Harmaaturska elää lauhkeassa ilmastossa, väli- tai avovedessä liejuisen merenpohjan yläpuolella, yleensä 100–200 metrin syvyydessä. Levinneisyysvyöhyke ulottuu Englannin kanaalista lounaiselle Barentsinmerelle ja aina Karhusaaren lähistölle saakka. Lisäksi sitä tavataan Islannin ja Färsaarten ympäristössä. == Elintavat == Harmaaturska syö enimmäkseen planktonäyriäisiä, kuten hankajalkaisia, krillejä, katkarapuja ja katkoja, mutta myös pikkukaloja sekä erilaisia munia ja toukkia. == Kalastus ja käyttö == Harmaaturskaa pyydetään lähinnä kalajauhon ja -öljyn valmistukseen. Tärkeimmät pyyntialueet ovat olleet Pohjanmeren pohjoisosa ja Skagerrak. Suurimmillaan vuosisaaliit olivat vuoden 1980 paikkeilla yli 600 000 tonnia, sen jälkeen 300 000 tonnin luokkaa, mutta ovat 2000-luvulla romahtaneet alle 50 000 tonniin.Trisopterus esmarkii (Nilsson, 1855). FAO Fisheries & Aquaculture, Species Fact Sheets. == Lähteet == Luokka:Turskakalat